Éwadéné kadhar kabintangannipun samsaya inggil, Vieira boten naté kesupèn dhateng asal-usulipun. Sesarengan kaliyan mantan pemain Perancis kados kiper Bernard Lama lan Jimmy Adjovi Boco sami kagungan inisiatif madhegaken Diambars Institute (‘Diambars’ wonten ing dialèk Wolof, Senegal, ateges ‘pejuang’), inggih punika sajinis akademi bal-balan modèrn ingkang boten namung nggladhi laré-laré ing Afrika dados atlèt bal-balan, ananging ugi nyamektakaken pawiyatan sinau kanthi formal wonten ing salebeting kelas.